
E L Ő T E R J E S Z T É S

a Balatonakali Képviselőtestület 2026. szeptember 4-i rendkívüli nyilvános ülésére

Tárgy: 
Les hegyi utak kialakítása, rendezése
Előadó: 
Koncz Imre polgármester

Előkészítette:  Dr. Szabó Sándor kirendeltségvezető
Horváth Márta települési főépítész
TISZTELT KÉPVISELŐTESTÜLET!

A Skrabski Borászati Korlátolt Felelősségű Társaság képviseletében eljáró ügyvezető az udvari borászati birtoka közúti kapcsolatának megteremtése érdekében megállapodás-terveze-tet nyújtott be az Önkormányzathoz, és kérte annak a Képviselőtestület elé terjesztését.

A Skrabski Kft. tulajdonában álló Balatonudvari 1206 hrsz.-ú ingatlanon működő borászati birtok közúti megközelítésének biztosítása érdekében a korábbi egyeztetések során felmerült egy olyan közúti kapcsolat kialakításának lehetősége, amely a 71-es számú országos főút és önkormányzati tulajdonban lévő közúttal történő összekötése településfejlesztési, település-rendezési céllal. 
Sajnos ezen régi utak rendezése az elmúlt évtizedekben (még a TSZ-ek idejében) nem történt meg, volt amit leaszfaltoztak (71-es és a zártkert határa között), de jogilag nem rendeztek. A részarány kiadás/kárpótlás során magán tulajdonba kerültek az erdőkkel együtt a rendezetlen utak is.

Ezek ingyenes önkormányzati tulajdonba vételére tettünk kísérletet, de egy kis (zártkert alatt körbemenő gyűjtőút) szakasz kivételével nem jártunk eredménnyel. 
Az önkormányzatunknak pedig a megvételre/kisajátításra nem volt pénze. Most sincs.
Egy nagyon előnyös ajánlattal kereste meg Önkormányzatunkat a borászati Kft. képviseleté-ben az ügyvédjük.

Az eddig meglévő (rendezetlen) és a rendezési tervünk szerint kialakítandó út rendezése a pincészetük megközelítése szempontjából nekik is érdekük. Ezért vállalnák a 2. melléklet szerint a 71-es főúttól a trafóig már meglévő (aszfaltozott) út és az onnan keletre balatonudvari felé kialakítandó új út kialakításának összes költségeit (vételár, kártalanítási összeg, ingatlanforgalmi értékbecslés, igazságügyi szakértői díj, hatósági díjak, földmérő költségei, ügyvédi költség stb.). A cég ezen összegeket az Önkormányzat felhívására, azok esedékességét követően 5 napon belül köteles megtéríteni.

Erről szóló megállapodás tervezet az 1. mellékletben.

Kisajátítással ingatlan tulajdonjoga csak kivételesen vonható el!
A kisajátításról szóló 2007. évi CXXIII. törvényben (továbbiakban: Tv.) meghatározott közérdekű célból, feltételekkel és módon, teljes, azonnali és feltétlen kártalanítás mellett. Az ingatlannak egy része is kisajátítható. A kisajátítási eljárás lefolytatására az ingatlan fekvése szerint illetékes kormányhivatal jogosult.
A kisajátítási eljárás kizárólag kérelemre folytatható le. 

A kérelmet - a kisajátítási hatóság honlapján közzétett formanyomtatványon - ingatlanonként kell benyújtani. Kisajátítást kérő lehet az állam, illetve a helyi önkormányzat, valamint az államon és a helyi önkormányzaton kívüli harmadik személy, ha a Tv. 2. §-ban meghatározott közérdekű célt megvalósító tevékenységet lát el, vagy akit törvény az állam javára, saját nevében, kisajátítást kérőként való eljárásra kötelez.
A kisajátítást kérőnek a kérelemhez mellékelnie kell: 

( azokat a dokumentumokat, amellyel – vételi ajánlat, tértivevény, a tulajdonos vételi ajánlattal összefüggésben tett nyilatkozata, – bizonyítja, hogy az ingatlan tulajdonjogát adásvétel vagy csere útján nem tudta megszerezni, 

( ha a közérdekű cél megvalósítása a tulajdon korlátozásával nem lehetséges, az ezt igazoló dokumentumokat, ill. a hatóság elutasító döntését, 

( a kisajátítási tervet.
Ha a Képviselőtestület rábólint a megállapodásra, akkor az érintett 5 db ingatlanra el kell földmérővel készíttetni és a földhivatallal záradékoltatni kell az egyes szakaszokra vonatkozó kisajátítási tervet.

Ezután az osztatlan közös tulajdonok megszűntetésérő szóló jogszabály alapján be kell árazni az ingatlanok értékét, majd ajánlatot kell tenni a tulajdonos felé. Ha elfogadja azt, akkor adásvételi szerződést lehet kötni, ha nem - csak akkor - mehet a fenti kisajátítási eljárás a Kormányhivatal felé.
Kérem a Képviselőtestületet az előterjesztést megvitatni, javaslataikat megtenni és a határozati javaslatokat elfogadni szíveskedjenek!

HATÁROZATI JAVASLAT
I.
Balatonakali község Önkormányzatának Képviselőtestülete 

a Les hegyi utak rendezési terv szerinti kialakítását telepü-lésrendezési és közlekedési infrastruktúra-fejlesztési céljára figyelemmel támogatja.
Ennek elindítására a határozat mellékletét képező, kisajá-títási eljárás megindítását megelőző megállapodást a Skrabski Borászati Kft-vel elfogadja, és felhatalmazza a polgármestert annak aláírására.

A Képviselőtestület rögzíti, hogy a megállapodásban foglal-tak szerint az érintett ingatlanok tulajdonjogának megszer-zésével, illetve az ezzel összefüggő eljárásokkal kapcsolat-ban az Önkormányzatnál felmerülő valamennyi költséget a Skrabski Borászati Korlátolt Felelősségű Társaság köteles megtéríteni.

Határidő: 
azonnal 
Felelős: 
polgármester
HATÁROZATI JAVASLAT

II.

Balatonakali község Önkormányzatának Képviselőtestülete
- a Balatonakali 0106/6 hrsz., „legelő”,

- a Balatonakali 0106/8 hrsz., „legelő”,

- a Balatonakali 0106/9 hrsz., „erdő és út”,

- a Balatonakali 0105/1 hrsz., „erdő”,
- a Balatonakali 0105/2 hrsz., „erdő” 
megnevezésű ingatlanoknak a rendezési terv út kialakítás-hoz a változási/kisajátítási vázrajzoknak az elkészítését a – benyújtott        .000,-Ft összegű ajánlata alapján – a Terra-plan-FOREST ’22 Kft. (8300 Tapolca, Erkel F. u. 6.; kép-viseli: Nagy Béla üv.) vállalkozástól megrendeli.

A szükséges forrást költségvetéséből megelőlegezi, me-lyet megállapodás alapján a Skrabski Borászati Korlátolt Felelősségű Társaság biztosít.

Felhatalmazza a polgármestert a szükséges intézkedések megtételére.

Határidő:
azonnal

Felelős:
polgármester, pénzügy

Balatonakali, 2026. augusztus 25.









Koncz Imre







   
           polgármester 

